**Креативті мода индустрия және макроүрдістер**

**14 Лекция. Телеарна қызметінің әлеуметтік креативтілігі**

Қазіргі таңда ақпараттың таралу кеңістігі өте үлкен. Бұрын халық ақпаратты, жаңалықтарды теледидар мен арнайы телеарналардан көретін болса, қазір әлеуметтік желілер мен сайттардан кез-келген уақытта ақпарат алады. Алайда, ақпарат алаңында еркін самғап жүргендердің барлығы бірдей дәрежеде емес. Әр істің өз қиындығы болатынына қарай, жұмыстың сапасы да әр түрлі болатынын ескеруіміз қажет. Дұрыс әрі сапалы бір жұмыстың артында ондаған кәсіп иесінің тынымсыз еңбегі бар. Медиакеңістіктің шығармашылыққа қояр талабы, тәртібі, мүдделілігі әлеуметтік сұраныстан туындайды.

Мамандардың әрқайсысы өз ісін шеберлікпен және мұқияттылықпен атқарып, жауапкершілікпен қараса еңбектің сапалылығы да жоғары болады. Өз ісіне немқұрайлы қарап немесе рейтингті ғана көздейтін ұжым болса сапа болмайтынын түсінуге болады.

Мәселен, телеарнадағы шығармашылық қызмет басқа БАҚ құралдарына қарағанда жауапкершілікті көп қажет етеді. Тележурналистикада сапалы дүние жасап шығару үшін жарық та, камера да, дыбыс та, режиссёр да, техника шеберлері де бірнеше минуттық хабарға бірнеше сағат жұмыс жасайды және ол күнделікті қайталанып отырады. Демек, нағыз креативті мода индустрияның шығармашылық нәтижесін телекөрсетілімдерден ағаруға тырысу керек. Және соның әлеуметтілігін талдап, талқылау арқылы ой сананың ілгерілеу сипатын аңғарып отырасың.

Әлеуметтік желілер мен сайттардың ақпаратты өте тез жылдамдықпен таратуға мүмкіндігі жоғары әрі оқырмандары да көп екені белгілі. Алайда, тележурналистиканың да өз көрермендері мен аудиториясы бар екенін де ескеру керек.

Тележурналистика БАҚ-тың барлық бөлімдерін қамти алатын ең маңызды әрі күрделі қызмет түрі. Онда бейне де, дыбыс та, ақпарат пен жазу да бар. Соған орай тележурналистика креативті медианың бейнеқұрылымдардың бейнеқұндылығы деуге болады. Халыққа көзбен көрген ақпарат пен оқиға тез әсер етеді. Ал, тележурналистика бейнеөнімдерді креативті бейнеқұрылымдардың қолданысымен сапалы түрде дайындап, халыққа ұсынуға мүмкіндік беретін құндылық.

Поэзия өмір образы. Тек тұлғалық қабілеттің ерекшелігімен танылып, айнала, көңіл күй сезіміне оранып, тұлғаның жеке орындаушылық үйлесімінің креативтілігімен түрленеді.